CELEX: 32021D1024
Language: lt
Date: 1623974400000
Title: Tarybos sprendimas (ES) 2021/1024 2021 m. birželio 18 d. kuriuo iš dalies keičiamas Sprendimas 2009/908/ES, nustatantis Europos Vadovų Tarybos sprendimo dėl pirmininkavimo Tarybai ir dėl pirmininkavimo Tarybos parengiamiesiems organams įgyvendinimo priemones

2021 6 24   
               
               
                  LT
               
               
                  Europos Sąjungos oficialusis leidinys
               
               
                  L 224/20
               
            
         TARYBOS SPRENDIMAS (ES) 2021/1024
         2021 m. birželio 18 d.
         kuriuo iš dalies keičiamas Sprendimas 2009/908/ES, nustatantis Europos Vadovų Tarybos sprendimo dėl pirmininkavimo Tarybai ir dėl pirmininkavimo Tarybos parengiamiesiems organams įgyvendinimo priemones
         EUROPOS SĄJUNGOS TARYBA,
         atsižvelgdama į Europos Sąjungos sutartį,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. gruodžio 1 d. Europos Vadovų Tarybos sprendimą 2009/881/ES dėl pirmininkavimo Tarybai (1), ypač į jo 4 straipsnį,
         kadangi:
         
                     (1)
                  
                  
                     Sprendimu 2009/908/ES (2) Taryba nustatė Europos Vadovų Tarybos sprendimo 2009/881/ES įgyvendinimo priemones. Parengiamieji organai, kuriems šešių mėnesių laikotarpiu pirmininkaujanti valstybė narė nepirmininkauja, išvardyti Sprendimo 2009/908/ES III priede, kaip numatyta Europos Vadovų Tarybos sprendimo 2009/881/ES 2 straipsnio trečioje pastraipoje.
                  
               
                     (2)
                  
                  
                     pagal Sprendimo 2009/908/ES III priedą Teisinių duomenų tvarkymo darbo grupė yra nurodyta Tarybos parengiamųjų organų, kuriems pirmininkauja Tarybos Generalinis sekretoriatas, sąraše;
                  
               
                     (3)
                  
                  
                     atsižvelgiant į Teisinių duomenų tvarkymo darbo grupės patirtį ir jos atliekamų užduočių rūšį, tai darbo grupei turėtų pirmininkauti šešių mėnesių laikotarpiu pirmininkaujanti valstybė narė;
                  
               
                     (4)
                  
                  
                     todėl Sprendimas 2009/908/ES turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2009/908/ES III priede tekstas „Teisinių duomenų tvarkymo darbo grupė“ išbraukiamas.
         
         
            2 straipsnis
            Šis sprendimas įsigalioja jo priėmimo dieną.
            Jis taikomas nuo 2021 m. liepos 1 d.
            Jis skelbiamas Europos Sąjungos oficialiajame leidinyje.
         
         
            Priimta Liuksemburge 2021 m. birželio 18 d.
            
               
                  Tarybos vardu
               
               
                  Pirmininkas
               
               J. LEÃO
            
         
         
            (1)  OL L 315, 2009 12 2, p. 50.
         
            (2)  2009 m. gruodžio 1 d. Tarybos sprendimas 2009/908/ES, nustatantis Europos Vadovų Tarybos sprendimo dėl pirmininkavimo Tarybai ir dėl pirmininkavimo Tarybos parengiamiesiems organams įgyvendinimo priemones (OL L 322, 2009 12 9, p. 28).